stanford-oval/wikipedia huggingface dataset:
ראפיניה (כדורגלן יליד 1996)
קריירת מועדונים

ראפיניה החל את הקריירה שלו במדי אוואי מליגת העל הברזילאית, אך לא זכה לדקות משחק בקבוצה הבוגרת. בשל קשיים כלכליים של המועדון הוא נמכר ב-2 בפברואר 2016 לוויטוריה דה גימארייש מליגת העל הפורטוגלית, תמורת 600 אלף אירו. הוא ערך את הופעת הבכורה שלו כמחליף ב-13 במרץ, במשחק נגד פאסוס די פריירה, ועד סיום עונת 2016/2017 שיחק בקבוצת הבת של המועדון בליגה הפורטוגלית השנייה, אך בעונת 2017/2018 הפך לשחקן הרכב בקבוצה הבכירה וסיים כמלך השערים, עם 15 שערי ליגה. במאי 2018 חתם בספורטינג ליסבון עד 2022, אך כבר בספטמבר 2019 נמכר לקבוצת ראן מליגת העל הצרפתית, תמורת 21 מיליון אירו.
ב-5 באוקטובר 2020 עבר ללידס יונייטד מהפרמייר ליג, תמורת סכום שפרטיו לא פורסמו, וחתם בשורותיה לארבע שנים. ב-19 באוקטובר ערך את משחק הבכורה שלו בלידס יונייטד, כששיחק כמחליף בהפסד קבוצתו 0–1 לוולברהמפטון וונדררס. ב-22 בנובמבר פתח בפעם הראשונה בהרכב, בתיקו 0-0 מול ארסנל. ב-28 בנובמבר הבקיע את שער הבכורה שלו עבור לידס, בניצחון 0–1 על אברטון. ב-26 בינואר 2021 הבקיע את השער הראשון ובישל את השני בניצחון 1–2 על ניוקאסל יונייטד. ב-23 במאי, במשחק האחרון של עונת 2020/2021, בישל את השער הראשון בניצחון קבוצתו 1–3 על וסט ברומיץ' אלביון והגיע לתשעה בישולים, הראשון שהגיע להישג זה עבור לידס מאז הארי קיואל (תשעה בישולים) וג'ימי פלויד האסלביינק (13 בישולים) בעונת 1998/1999.
ראפיניה פתח בהרכב במשחק הבכורה של לידס יונייטד לעונת 2021/2022 ב-14 באוגוסט 2021, שהסתיים בהפסד 1–5 למנצ'סטר יונייטד. את שערו הראשון לעונה הבקיע שבוע לאחר מכן, במשחק מול אברטון, שהסתיים בתוצאה 2–2, והיה מועמד לשער החודש של הפרמייר ליג לחודש אוגוסט.
ב-15 ביולי 2022 חתם בברצלונה על חוזה לחמש שנים ותמורתו קיבלה לידס יונייטד 55 מיליון פאונד. ב-13 באוגוסט ערך הופעת בכורה בקבוצה בתיקו 0-0 עם ראיו ואיקאנו. ב-3 בספטמבר כבש שער בכורה בניצחון 0–3 על סביליה.
פתח בהרכב במשחק הראשון לעונת 2024/2025 מול ולנסיה ב-17 באוגוסט 2024, שהסתיים בניצחון 1–2. ב-31 באוגוסט כבש שלושער, שהיו שעריו הראשונים לעונה, ובישל אחד בניצחון 0–7 על ואיאדוליד. ב־23 באוקטובר כבש שלושער בניצחון 1–4 על באיירן מינכן במסגרת ליגת האלופות.
קריירה בינלאומית

נכלל בסגל נבחרת ברזיל לטורניר מונדיאל 2022.
נכלל בסגל נבחרת ברזיל לטורניר קופה אמריקה 2024.
סטטיסטיקות קריירה

נכון ל-23 באוקטובר 2024
| מועדון | עונה | ליגה | ליגה> הופעות | ליגה> שערים | גביע> הופעות | גביע> שערים | גביע הליגה> הופעות | גביע הליגה> שערים | אירופה> הופעות | אירופה> שערים | אחר> הופעות | אחר> שערים | סה"כ> הופעות | סה"כ> שערים |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| אוואי | 2015 | ליגת העל הברזילאית | 0 | 0 | 0 | 0 | — | — | — | — | 0 | 0 | 0 | 0 |
| ויטוריה גימראייש ב' | 2015/2016 | הליגה הפורטוגלית השנייה | 16 | 5 | — | — | — | — | — | — | — | — | 16 | 5 |
| ויטוריה גימראייש | 2015/2016 | ליגת העל הפורטוגלית | 1 | 0 | — | — | — | — | — | — | — | — | 1 | 0 |
| ויטוריה גימראייש | 2016/2017 | ליגת העל הפורטוגלית | 32 | 4 | 7 | 0 | — | — | — | — | — | — | 41 | 4 |
| ויטוריה גימראייש | 2017/2018 | ליגת העל הפורטוגלית | 32 | 15 | 1 | 1 | 3 | 1 | 6 | 0 | 1 | 1 | 43 | 18 |
| ויטוריה גימראייש | סה"כ | סה"כ | 65 | 19 | 8 | 1 | 5 | 1 | 6 | 0 | 1 | 1 | 85 | 22 |
| ספורטינג ליסבון | 2018/2019 | ליגת העל הפורטוגלית | 24 | 4 | 4 | 0 | 4 | 2 | 4 | 1 | — | — | 36 | 7 |
| ספורטינג ליסבון | 2019/2020 | ליגת העל הפורטוגלית | 4 | 2 | 0 | 0 | 0 | 0 | 0 | 0 | 1 | 0 | 5 | 2 |
| ספורטינג ליסבון | סה"כ | סה"כ | 28 | 6 | 4 | 0 | 4 | 2 | 4 | 1 | 1 | 0 | 41 | 9 |
| ראן | 2019/2020 | ליגת העל הצרפתית | 22 | 5 | 3 | 2 | 1 | 0 | 4 | 0 | 0 | 0 | 30 | 7 |
| ראן | 2020/2021 | ליגת העל הצרפתית | 6 | 1 | 0 | 0 | — | — | 0 | 0 | — | — | 6 | 1 |
| ראן | סה"כ | סה"כ | 28 | 6 | 3 | 2 | 1 | 0 | 4 | 0 | 0 | 0 | 36 | 8 |
| לידס יונייטד | 2020/2021 | פרמייר ליג | 30 | 6 | 1 | 0 | 0 | 0 | — | — | — | — | 31 | 6 |
| לידס יונייטד | 2021/2022 | פרמייר ליג | 35 | 11 | 1 | 0 | 0 | 0 | — | — | — | — | 36 | 11 |
| לידס יונייטד | סה"כ | סה"כ | 65 | 17 | 2 | 0 | 0 | 0 | — | — | — | — | 67 | 17 |
| ברצלונה | 2022/2023 | לה ליגה | 36 | 7 | 5 | 2 | — | — | 7 | 1 | 2 | 0 | 50 | 10 |
| ברצלונה | 2023/2024 | לה ליגה | 28 | 6 | 1 | 1 | — | — | 7 | 3 | 1 | 0 | 37 | 10 |
| ברצלונה | 2024/2025 | לה ליגה | 10 | 5 | 0 | 0 | — | — | 3 | 4 | 0 | 0 | 13 | 9 |
| ברצלונה | סה"כ | סה"כ | 74 | 18 | 6 | 3 | — | — | 17 | 8 | 3 | 0 | 100 | 29 |
| סה"כ בקריירה | סה"כ בקריירה | סה"כ בקריירה | 276 | 72 | 23 | 6 | 10 | 3 | 31 | 9 | 5 | 1 | 345 | 90 |
1 2 3  הופעות בליגה האירופית
1 2  הופעה בסופר קאפ הפורטוגלי
↑  חמש הופעות בליגת האלופות, שתי הופעות בליגה האירופית
↑  הופעות בסופר קאפ הספרדי
↑  הופעות בליגת האלופות
↑  הופעה בסופר קאפ הספרדי
תארים > קבוצתיים

הגביע הפורטוגלי (1): 2018/2019
גביע הליגה הפורטוגלית (1): 2018/2019
לה ליגה (1): 2022/2023
הסופר קאפ הספרדי (2): 2022/2023, 2025
תארים > אישיים

פריצת השנה של ויטוריה דה גימארייש: 2017
מבנה נתונים

במדעי המחשב, מבנה נתונים הוא דרך לאחסון נתונים במחשב, כך שניתן יהיה להשתמש בנתונים באופן יעיל. האחסון הוא בזיכרון המחשב או בטבלאות במסדי נתונים. מבני נתונים מספקים הפשטה מסוימת של המציאות. מקובל מגוון רחב של מבני נתונים, שכל אחד מהם מאפשר אלגוריתם יעיל לבעיה מסוימת של אחסון נתונים ואחזורם. פעמים רבות, בחירת מבנה הנתונים הנאות היא שלב חשוב בעיצוב התוכנית. בתכנות מונחה עצמים מיוחסת חשיבות מיוחדת לתמיכה במבני נתונים.
יש להבחין בין מבנה נתונים לבין מבנה נתונים מופשט (ADT – abstract data type). מבנה נתונים מופשט מגדיר ממשק והוא חסר מימוש, ויכולים להיות מבני נתונים אחדים שמממשים את הממשק שהוא מציע. לדוגמה, מחסנית היא מבנה נתונים מופשט, שמערך ורשימה מקושרת הם מימושים אפשריים שונים שלו.
העיסוק במבני נתונים הוא חלק מהתפתחותם של מדעי המחשב בחצי השני של המאה העשרים.
מבני נתונים נפוצים

מערך – מבנה שמורכב מאוסף של תאים שסדרם בדרך כלל בעל חשיבות. ניתן לגשת לכל תא בעזרת מיקומו הסידורי. מערכים יכולים להיות בעלי גודל קבוע או בעלי גודל משתנה.
רשומה – מבנה שמורכב מאוסף קבוע של תאים בסדר מסוים הנקראים לעיתים שדות או איברים, המכילים מידע. לתאים אלה בדרך כלל פונים לפי שמות ברורים הניתנים להם.
רשימה (List) – מבנה נתונים מופשט המגדיר אוסף סדרתי של איברים.
רשימה מקושרת (Linked List) – רשימה שבה כל איבר מצביע על האיבר הבא אחריו.
קבוצה – מבנה נתונים מופשט שכל ערך מופיע בו לכל היותר פעם אחת, ואין חשיבות לסדר בין הערכים. מימוש של קבוצה הוא למעשה ייצוג ממוחשב של קבוצה מתמטית סופית.
מילון (Dictionary, Map) – מבנה נתונים מופשט המאפשר מיפוי בין מפתחות לערכים. נקרא גם "מערך אסוציאטיבי".
טבלת גיבוב (Hash Table) – מימוש של מילון המשתמש בפונקציית גיבוב על-מנת להקטין את תחום המפתחות ולשמרם במערך לצורך שליפה מהירה.
מחסנית (Stack) – מבנה נתונים מופשט שמזכיר מחסנית של רובה: האיבר שנכנס ראשון למחסנית יוצא ממנה אחרון (נכנס אחרון יוצא ראשון – LIFO).
תור (Queue) – מבנה נתונים מופשט שמזכיר תור של בני אדם: האיבר שנכנס ראשון לתור יוצא ממנו ראשון (נכנס ראשון יוצא ראשון – FIFO).
דו-תור (Deque) – משלב את התכונות של תור ושל מחסנית.
גרף (Graph)
עץ סיפות (Suffix Tree) – עץ המחזיק סיומות של מחרוזות ומאפשר ביצוע פעולות כגון מציאת תתי-מחרוזות בצורה יעילה.
עץ חיפוש (Tree) – עץ מכוון וממוין.
עץ מאוזן – עץ חיפוש בינארי השומר על גובה מינימלי תחת פעולות הכנסה והוצאה של צמתים, בין העצים המאוזנים ניתן למנות את
עץ AVL – עץ חיפוש בינארי שמתקן את עצמו תוך כדי בנייה באמצעות "גלגולים" כך שגובהו יישאר נמוך יחסית למספר האיברים בו.
עץ אדום שחור – עץ חיפוש בינארי הבנוי לפי הגבלות מצמצמות גובה הבנויות סביב חלוקה של צמתיו לשתי קבוצות.
עץ B+ – עץ חיפוש שבו לכל צומת מספר גדול של בנים, כך שגובהו קטן יחסית למספר האיברים שהוא מכיל.
ערימה (heap) – עץ שבו כל צומת גדול (ערימת מקסימום) או קטן (ערימת מינימום) מבניו.
איחוד קבוצות זרות (Union Find / Disjoint Set Union) – מבנה נתונים המאפשר מעקב אחר קבוצות זרות וביצוע איחוד שלהם, וחיפוש הקבוצה המתאימה לאיבר ביעילות גבוהה מאוד.
Inode
שיקולים בבחירת מבנה נתונים

בחירת מבנה נתונים מתאים יכולה לכלול מספר שיקולים וכרוכה לעיתים בלבטים. השיקולים העיקריים הם צריכת הזיכרון ומהירות הביצוע. לכל מימוש של מבנה נתונים יש פעולות שאותן הוא מבצע מהר יחסית ופעולות איטיות יותר. בחירת מבנה נתונים נובעת, לכן, מהשכיחות היחסית המוערכת בין הפעולות השונות. לעיתים יש חשיבות מרבית לזמן הביצוע הממוצע ולעיתים לזמן הביצוע הגרוע ביותר. מבנה נתונים תמציתי הוא מבנה שדורש משאב זיכרון מינימלי.
לדוגמה, לעיתים קרובות עולה התלבטות לגבי שמירה של סדרת נתונים ברשימה מקושרת או במערך דינמי. לרשימה יש יתרון בהוספת איבר חדש בין איברים קיימים ברשימה. למערך יש יתרון בגישה מהירה לאיבר שרירותי. הבחירה בין שני מבני הנתונים מתבססת בדרך כלל על השכיחות המצופה של הפעולות הללו.
חני כהן זדה

| --- | --- |

 לידה:  7 במרץ 1968 (בת 56) ז אדר התשכ"ח אלמוגורדו, ארצות הברית 
 שם לידה:  חנה אלישבע 
 תאריך עלייה:  1973
 לאום:  יהודיה
 מקום לימודים:  אוניברסיטת בר-אילן, מכללת אמונה, בית ספר לציור פגורטיבי "התחנה"
 תקופת הפעילות:  מ-1989
 תחום יצירה:  אמנות פיגורטיבית 
 הושפעה על ידי:  הצייר רמברנדט, דוד ניפו, ארם גרשוני, ימימה אביטל, אתי אנקרי
 פרסים והוקרה:  פרס תרבות יהודית ע"ש אורי אורבך (2020) 
 בן זוג:  בנימין כהן זדה
 מספר צאצאים:  7 
 www.chanicohenzada.com
 
חני כהן זדה (נולדה ב-7 במרץ 1968) באלמוגורדו (אנ'), ניו מקסיקו, ארצות הברית. היא ציירת פיגורטיבית, אמנית ובלוגרית ישראלית. חיה ויוצרת בעיר אופקים שבנגב המערבי ובטלמון שבהרי אפרים.
כהן זדה זכתה בפרס תרבות יהודית ע"ש אורי אורבך לשנת 2020 מטעם שר ההשכלה הגבוהה והמשלימה לתרבות יהודית, ליוצרים בתרבות יהודית בתחום האמנות הפלסטית.
ילדות ולימודים

חנה אלישבע קליין (Honey Lynn Klein) נולדה ב-7 במרץ 1968 כבת בכורה להוריה פרופסור (לקרדיולוגיה) צבי ודבורה קליין (עקרת בית), בבסיס חיל האוויר של צבא ארצות הברית, שבאלמוגורדו, ניו מקסיקו, ארצות הברית, שם שרת אביה כרופא בבסיס. עד גיל 5 חני גדלה בניו יורק ובשנת 1973 עלתה משפחתה לישראל.
בשנת 1988 למדה ביולוגיה באוניברסיטת בר-אילן במשך שנה. בשנת 1989 עברה ללמוד במכללה האקדמית, מכללת אמונה, בירושלים, במחלקה לגרפיקה ובאותה השנה היא נישאה. בשנה 1990 הפסיקה את הלימודים, לכמה שנים עקב לידת ילדיה. בשנת 1992 הייתה מראשוני המשפחות שהקימו את היישוב טלמון, שבהרי אפרים. בשנת 1995 כהן זדה, חזרה ללמודים במכללת אמונה במחלקה לאמנות בהדרכת האמן טוביה כץ, עד שנת 1996.
בין השנים 2006–2016 למדה פיתוח הכרתי ב"שיטת ימימה" אצל תלמידותיה של ימימה אביטל, דרורה קהתי והזמרת אתי אנקרי. במקביל המשיכה בלימודי הציור, בין השנים 2010–2013 המשיכה בלימודי הציור והרישום ולמדה בבית ספר "התחנה" לציור פיגורטיבי בכיתת האמן של האמנים ארם גרשוני ודוד ניפו. בין השנים 2019–2022 כהן זדה המשיכה להשתלם, בציור וציורי נוף אצל האמנים גרשוני וניפו ובסדנאות פורטרטים אצל האמנים דויד קאסאן (אנ') ואמיר שפט.
תערוכות יחיד

חני כהן זדה הוזמנה להציג בגלריות רבות בישראל ובעולם (לקט תערוכות נבחרות).
2020 "כלים קטנים אורות גדולים", בגלריה "על הגבעה", מיתר. אוצרת: רונית עמית נהיר.
2019 "מים נוקבין", מוזאון וולפסון, הביאנלה הרביעית של ירושלים, ירושלים. אוצרת: רחל פרליבטר.
2018 "ידיעת ההפכים אחת", בית האמנים, תל אביב. אוצר: אריה ברקוביץ.
2015 "רוחומרוח", הגלריה האחרת חולון. אוצר: אבנר בר חמא.
2014 "כתב, ראי", מרכז חייק לאמנות עכשווית יפו העתיקה. ליווי אוצרותי: דוד ניפו.
2010 "הקפאה", מוזיאון היכל שלמה, ירושלים. אוצרת דר' ענת חן.
2010 "ללקוט שושנים", גלריית עפרה. אוצרת רות פסדר.
תערוכות קבוצתיות

בישראל ובעולם (לקט תערוכות נבחרות).
2022 שושנה, פסטיבל יהי, בית אורי צבי, ירושלים. אוצרות: עפר כהנא ונחמיה בועז
2022 Homebase, מרכז תאו הרצליה. אוצרות: עומר שני.
2021 Take Me Home, הביאנלה של ירושלים, הגלריה בשערי צדק. אוצרות: רמי עוזרי
2020 עשור לסטודיו משלך, מכללת דוד ילין. אוצרות: דפנה ילון.
2018 בין קודש לחול, מכללת לוינסקי תל אביב. אוצרות: אריה ברקוביץ.
2017 פסטיבל מנופים: סלון הקוביה ירושלים.
2017 צאינה וראינה, בהמשכן לאמנויות עין חרוד ובאוניברסיטת בן-גוריון בגלריית הסנאט. אוצר: פרופ' חיים מאור (ביוזמת "סטודיו משלך").
2017 תערוכת אמנות ישראלית, גלריית התחנה, בנק הפועלים, תל אביב.
2016 Intersections גלריית לורי מ. טיש (אנ') ניו יורק, ארצות הברית.
2016 "Israelnow" גלריית גולד מלבורן, גלריית קן דון סידני, אוסטרליה.
2016 אמנות סודית, בית מני תל אביב.
2016 הביאנלה של ירושלים, כנס.JFN סן דייגו, קליפורניה, ארצות הברית.
2016 עבודת נשים, מרכז התרבות האמריקני, (ביוזמת "סטודיו משלך").
2016 רעידות משנה, גלריה בארי.
2015 הביאנלה של ירושלים לאמנות יהודית, אמא עילאה, מוזאון היכל שלמה. אמת מידה, גלריית המקלט.
2015 שם, שם בית אבי חי ירושלים.
2015 סוכנות, המרכז העולמי למורשת יהודי צפון אפריקה, ירושלים. אוצרת: סאלי הפטל נוה.
2014 רוח ממללא, מתחם אחים חסיד, ירושלים.
2013 תערוכת בוגרי התחנה. אוצרים ארם גרשוני ודוד ניפו
פרסים והוקרה

בתאריך 14 במרס 2021 הוענק לחני כהן זדה הפרס לתרבות יהודית ע"ש אורי אורבך לשנת 2020 מטעם שר ההשכלה הגבוהה והמשלימה לתרבות יהודית, ליוצרים בתרבות יהודית בתחום האמנות הפלסטית.
קטלוגים

קטלוגים בהם מופיעים הציורים של חני כהן זדה.
44 Degrees online art Magazine, Israeli Artists Special Collectiom.(באנגלית)
ידיעת ההפכים היא אחת, קטלוג לרגל התערוכה "ידיעת ההפכים אחת".
צאינה וראינה: אמניות ישראליות מתבוננות בזהותן הדתית והמגדרית / קטלוג - עורך: פרופסור חיים מאור.
הביאנלה של ירושלים תשע״ו The Jerusalem Biennale 2015
לשם שמיים - הביאנלה של ירושלים 2019
פרויקטים

הקמת ויטראז' גדול בבית הכנסת בטלמון.
השתתפות היצירות של כהן זדה, בקליפ "הכתר" של הזמרת אתי אנקרי, 2021.
פרויקטים > פעילות נוספת

2022-2019 מדריכת שיטת ימימה.
2022-2019 מנחת תערוכות גמר בבית הספר לאמנויות סטארט.
2021-2020 מנהלת הקורס לתרבות בקתדרה ע"ש אורי בן אמוץ.
2007-1993 עסקה בצורפות וקליגרפיה.
משפחה

בשנת 1989 חני התחתנה עם בנימין כהן זדה אותו הכירה במסגרת השירות הלאומי כששניהם התנדבו בקריית שמונה. לזוג 7 בנים.
גלריה

חני כהן זדה הציור "כתבוני לדורות"
חני כהן זדה הציור "כלי שני"
חני כהן זדה הציור "כוכבי בוקר"
חני כהן זדה הציור "חירות"
חני כהן זדה הציור "יברכך ה׳ וישמרך"
חני כהן זדה הציור "נרקיסים"
הערות שוליים

↑   שוקולד, מנטה, חמאת בוטנים: סל תרבות עם חני כהן זדה, בעיתון מקור ראשון
1 2   שידור חי של הערוץ של האגף לתרבות יהודית, סרטון בערוץ "הערוץ של האגף לתרבות יהודית", באתר יוטיוב (אורך: 02:12:58)
↑   סרטון זוכת פרס השר ליוצרים בתרבות היהודית ע״ש אורי אורבך, האמנית חני כהן זדה., סרטון בערוץ "חני כהן זדה", באתר יוטיוב (אורך: 02:44)
1 2  רבקי גולדפינגר, עניין אישי והפעם עם חני כהן־זדה, באתר ערוץ 7, ‏2021-02-04
↑  Chani Cohen Zada in an interview with Leah Sklar חני כהן זדה בראיון עם לאה שקלאר שניים יחדיו, נבדק ב-2022-11-26
↑    ד"ר אביבה וינטר, ‏הריק על הכיסא: האמנית שמגייסת את הציבור הדתי, בעיתון מקור ראשון, 8 במרץ 2018
↑  אודות התערוכה כלים קטנים אורות גדולים, במיתר
↑  יערה וייס, "כלים קטנים אורות גדולים": התערוכה של חני כהן זדה, באתר ערוץ 7, ‏2020-12-15
↑  Art In Jerusalem Matters — 6 Biennale Artists Tell Us Why, The Forward, ‏2019-10-18 (באנגלית)
↑  Chani Cohen Zada in an interview with Leah Sklar חני כהן זדה בראיון עם לאה שקלאר שניים יחדיו, נבדק ב-2022-11-27
↑  Female Water, The Jerusalem Biennale (באנגלית אמריקאית)
↑  - החלון | The Window, באתר החלון | The Window, ‏2 בינואר 2018
↑  THE KNOWLEDGE OF OPPOSITES IS ONE, mysite-2 (באנגלית)
↑  הזמנה לתערוכה "רוחומרוח"
↑  Exhibition - Hayek Art, Hayek Art, ‏בפברואר 2019
↑  פרסום התערוכה Homebase על ידי עומר שני
↑  פרסום התערוכה עשור לסטודיו משלך
↑  שיח גלריה: סמירה ווהבי עם חני כהן זדה - המרכז האקדמי לוינסקי-וינגייט (קמפוס לוינסקי), באתר המרכז האקדמי לוינסקי-וינגייט, ‏באוקטובר 2018
↑  הזמנה לתערוכה צאינה וראינה במשכן לאמנויות עין חרוד
↑  כתבה על התערוכה צאינה וראינה
↑  הביאנלה של ירושלים מוצגת בגלריית לורי מ. טיש, [ניו יורק, באתר הביאנלה
↑  הביאנלה של ירושלים מוצגת בסן דייגו, קליפורניה, באתר הביאנלה
↑  אודות התערוכה "עבודת נשים" באתר סטודיו משלה
↑  הזמנה לתערוכה "רעידות משנה" בגלריה בארי
↑  אודות התערוכה "סוכנות" באתר סטודיו משלה
↑  אודות התערוכה "רוח ממללא" באתר סטודיו משלה
↑  הדף של חני כהן זדה במגזין Degrees online art Magazine
↑  הכריכה הקדמית של המגזין 44 Degrees online art Magazine, Israeli Artists Special Collectiom
↑  THE KNOWLEDGE OF OPPOSITES IS ONE, mysite-2 (באנגלית)
↑  צאינה וראינה : אמניות ישראליות מתבוננות בזהותן הדתית והמגדרית / קטלוג - עורך: חיים מאור ; עריכת טקסט בעברית ותרגום לאנגלית: יונה בלה. 2017, אוניברסיטת בר-אילן
↑  Stained Glass Window Talmon Synagogue, mysite-2 (באנגלית)
↑   הכתר אתי אנקרי אדר תשפ"א, סרטון בערוץ "אתי אנקרי הערוץ הרשמי", באתר יוטיוב (אורך: 09:38)
↑  רשימת סגל המרצים בבית הספר לאמנויות סטארט
↑  השיח שלי עם ספירת העומר | סלונה, באתר סלונה, ‏4 באפריל 2016
| --- | --- |
בקרת זהויות :  NLI: 987012091256105171  ISNI: 0000 0005 0003 4443  LCCN: no2019013997  VIAF: 12154921340063592369   WorldCat (עם VIAF): 12154921340063592369
אדוארד אלסברג

| --- | --- |

 לידה:  21 בנובמבר 1891 ניו הייבן, ארצות הברית 
 פטירה:  24 בינואר 1983 (בגיל 91) ברין מאוור, ארצות הברית 
 מקום קבורה:  Old Willimantic Cemetery 
 מדינה:  ארצות הברית 
 כינוי:  "קומנדר אלסברג"
 השכלה:  המכון הטכנולוגי של מסצ'וסטס  אוניברסיטת קולורדו  האקדמיה הימית של ארצות הברית 
 השתייכות:  ארצות הברית צי ארצות הברית
 תקופת הפעילות:  1914–1926, 1942–1951
 דרגה:   תת-אדמירל
 פעולות ומבצעים
 מלחמת העולם הראשונה  מלחמת העולם השנייה 
 עיטורים
 מדליית השירות המצוין של הצי לגיון ההצטיינות מסדר האימפריה הבריטית
 
אדוארד אלסברג 21 בנובמבר 1891 – 24 בינואר 1983) היה קצין יהודי בצי ארצות הברית, שהתמחה בהנצלת כלי שיט והגיע לדרגת תת-אדמירל. כתב הרבה ספרים מעניינים והיה ידוע כ"קומנדר אלסברג".
שנים מוקדמות

אלסברג נולד ב-21 בנובמבר 1891, בניו הייבן, קונטיקט, וגדל בקולורדו. הוא היה אחד היהודים הבודדים שהתקבלו אז לאקדמיה הימית, אלסברג סיים בשנת 1914, את הלימודים עם תואר ראשון במדעים. בשנת 1920 קיבל את התואר השני שלו במדעים מהמכון הטכנולוגי של מסצ'וסטס. בשנת 1929 הוא קיבל תואר כבוד של ד"ר מהנדס, מאוניברסיטת קולורדו בבולדר.
שירות בצי ארצות הברית

אלסברג הוסמך לקצונה בצי ארצות הברית בשנת 1914 ושימש בתפקיד פעיל עד 1926. הוא הפך למומחה לנושאי הצלה והנצלה ימית. בשנת 1925, הוא הרים את הצוללת השקועה,  צוללת USS S-51. על ההצלחה הזו הזו הוא הועלה לדרגת סא"ל על ידי חוק הקונגרס והוענק לו מדליית השירות המצטיין על ידי הצי, מאז ועד היום הוא ידוע בשם העממי "קומנדר אלסברג", ללא קשר לדרגתו. אלסברג תיאר את העלאת הצוללת בספרו משנת 1929, על התחתית.
ב-1 ביוני 1918 התחתן אלסברג עם לוסי באק. במכתבים אליה הוא חתם את שמו כ"נד". לוסי אלסברג ילדה את בתם מרי ב-29 באוגוסט 1921.
חזרה למעמד אזרחי

לאחר שעזב את השירות הפעיל, עבד אלסברג עבור Tide Water Oil Company, והחל לכתוב ספרים על מעלליו ועל אירועים היסטוריים.
בדצמבר 1927, אלסברג התנדב לתפקיד פעיל לחילוץ ניצולים שנלכדו בצוללת אמריקאית טובעת צוללת USS S-4. מאמצי החילוץ כשלו ואלסברג חזר לביתו בתחילת ינואר 1928.
ספרו של אלסברג משנת 1931, Pigboats, שימש השראה לסרט מ-1933, Hell Below, בכיכובו של רוברט מונטגומרי, רוברט יאנג, וולטר יוסטון, ומאדג' אוונס.
ספרו גיהנום על הקרח עובד לפרק של תיאטרון מרקורי בשידור של אורסון וולס ששודר ב-9 באוקטובר 1938 ברדיו. עיבוד הוצג גם בThe Mercury Summer Theatre of the Air של וולס, ששודר ב-9 באוגוסט 1946.
שירות ימי מלחמת העולם השנייה

מיד לאחר ההתקפה על פרל הארבור היפנים, אלסברג הצטרף שוב לצי. משימתו הראשונה הייתה לבצע פעולות הצלה בנמל ששוחרר לאחרונה מסאווה, אריתריאה. אלסברג עבד בחום בהמי כמעט ללא צוות ותמיכה אדמיניסטרטיבית לקויה, אלסברג הציל רציף יבש צף גדול וכמה מהספינות שהוטבעו על ידי האיטלקים הנסוגים כדי לחסום את הנמל.
אלסברג החזיר את הנמל לפעולה והספינות שניצלו נוספו לציי הסוחר של בעלות הברית. במהלך עבודתו במסאווה, דיווח אלסברג לרכז השאלה בקהיר, מצרים, הגנרל של צבא ארה”ב ראסל מקסוול. אלסברג שינה את שם ה-SS Liebenfels, ספינת משא גרמנית גדולה, שניצלה והוסבה מחדש במאסווה, לגנרל ראסל מקסוול. הוא תיאר את הצלת נמל מסאווה בספרו תחת שמש הים האדום. אלסברג הועלה לדרגת אל"ם על ידי צו נשיאותי ב-19 ביוני 1942. בשנה שלאחר מכן הוענק לו לגיון ההצטיינות על ידי ארצות הברית. הנשיא פרנקלין דלאנו רוזוולט לכבוד מאמצי ההצלה שלו במסווה.
בספרו מתחת לשמש הים האדום, התלונן אלסברג על כך שהקבלן האמריקני שהוקצה לו לתת לו תמיכה אדמיניסטרטיבית מאוד לא מועיל, אבל הוא לא ציין את שם החברה. החברה לעומת זה: ג'ונסון, דרייק ופייפר, טענה לעצמה קרדיט על פינוי הנמל בספר פרטי, ספר זה מכיל תצלומים וציורים המציגים פרויקטים בזמן מלחמה ברחבי המזרח התיכון.
ממסאווה נסע אלסברג לצפון אפריקה כדי להיות קצין הצלה ראשי בתיאטרון ההוא. הוא עבד תחת האדמירל אנדרו קנינגהם, הקצין הבריטי שפיקד על כוחות הצי באזור. פעילויותיו של אלסברג פורטו בספרו ללא דגלים, ללא תקלות.
אלסברג, שחוק מעבודה מתמדת, הורה הביתה בתחילת 1943 כדי להחלים.
לאחר זמן שבדק את פעילויות בניית הספינות, אלסברג נשלח לאנגליה בזמן להפלישה לנורמנדי, שם הוא סייע בהקמת נמל דוברות מול חוף נורמנדי. הוא גם הכין 89 ספינות שניזוקו או מוחלשות להפלגה כדי ליצור נמלים מלאכותיים. המבצע הזה זכה להערצה רבה בבריטניה, שם הוא קיבל תואר כבוד של "קצין מסדר האימפריה הבריטית", (OBE). אלסברג תיאר את חוויותיו בספרו החוף הרחוק.
פרישה

אלסברג הועלה לדרגת תת-אדמירל (Rear Admiral) לפני שפרש מתפקידו הפעיל ב-1951 כדי ליהנות ממיין ופלורידה עם אשתו מזה 33 שנים. הוא המשיך לכתוב, להרצות ולייעץ בפרויקטים הנצלה והנדסיים. הוא מת ב-1983 בגיל 91, ונקבר בווילימנטי, קונטיקט.
אותות מערכה

סרגל האותות של תת-אדמירל אלסברג:
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| שורה ראשונה | מדליית שירות מצטיין של חיל הים | מדליית שירות מצטיין של חיל הים | מדליית שירות מצטיין של חיל הים | מדליית שירות מצטיין של חיל הים | מדליית שירות מצטיין של חיל הים | מדליית שירות מצטיין של חיל הים | לגיון ההצטיינות עם כוכב זהב | לגיון ההצטיינות עם כוכב זהב | לגיון ההצטיינות עם כוכב זהב |
| שורה 2 | מדליית הניצחון במלחמת העולם הראשונה | מדליית הניצחון במלחמת העולם הראשונה | מדליית הניצחון במלחמת העולם הראשונה | מדליית מסע פרסום אמריקאי | מדליית מסע פרסום אמריקאי | מדליית מסע פרסום אמריקאי | מדליית קמפיין אירופאי-אפריקאי-מזרח תיכוני עם שני כוכבי שירות | מדליית קמפיין אירופאי-אפריקאי-מזרח תיכוני עם שני כוכבי שירות | מדליית קמפיין אירופאי-אפריקאי-מזרח תיכוני עם שני כוכבי שירות |
| שורה 3 | מדליית הניצחון במלחמת העולם השנייה | מדליית הניצחון במלחמת העולם השנייה | מדליית הניצחון במלחמת העולם השנייה | קצין מסדר האימפריה הבריטית | קצין מסדר האימפריה הבריטית | קצין מסדר האימפריה הבריטית | מסדר עבדון קלדרון באקוודור, מחלקה ראשונה | מסדר עבדון קלדרון באקוודור, מחלקה ראשונה | מסדר עבדון קלדרון באקוודור, מחלקה ראשונה |
פרסומים שכתב

כתיבה הייתה התחביב העיקרי של אלסברג. הוא כתב מאמרים ודוחות רבים. ספריו כוללים את הכותרים הבאים:
דוח על פעולות הצלה: צוללת S-51. וושינגטון: לע"מ בארצות הברית, 1927
בתחתית. ניו יורק: Dodd, Mead, and Company, 1929
עומק שלושים פאטום. ספר ראשון בטרילוגיה של הצלת זהב מהספינה הטרופה של סנטה קרוז, ניו יורק: Dodd, Mead, and Company, 1930
סירות חזירים. ניו יורק: Dodd, Mead, and Company, 1931 מותאם לסרט Hell Below
צוללת S-54 סיפורים מהים ניו יורק: Dodd, Mead, and Company, 1932
אושן גולד. השני בטרילוגיה של הצלת זהב מהספינה הטרופה של סנטה קרוז, ניו יורק: Dodd, Mead, and Company, 1935
מטילי זהב ספרדיים. השלישי בטרילוגיה של הצלת זהב מהספינה הטרופה של סנטה קרוז, שפורסמה מחדש תחת הכותרות "אוצר צוללת" ו"אוצר מתחת". ניו יורק: Dodd, Mead, and Company, 1936
גיהנום על הקרח: הסאגה של ה'ז'נט'. ניו יורק: Dodd, Mead, and Company, 1938)
ראה את המאמר על USS Jeannette (1878)
גברים מתחת לים. ניו יורק: Dodd, Mead, and Company, 1939
אוצר מתחת. ניו יורק: Dodd, Mead, and Company, 1940
קפטן פול. ניו יורק: Dodd, Mead, and Company, 1941
'רק התחלתי להילחם!' הסיפור של ג'ון פול ג'ונס. ניו יורק: Dodd, Mead, and Company, 1942
תחת שמש הים האדום. ניו יורק: Dodd, Mead, and Company, 1946
ללא דגלים, ללא תקלות. ניו יורק: Dodd, Mead, and Company, 1949
שייט של הג'נט, 1949, על משלחת ג'נט
דרכון לג'ניפר. ניו יורק: דוד, מיד וקומפני, 1952
צפייה באמצע, רומן. ניו יורק: Dodd, Mead, and Company, 1954
החוף הרחוק. ניו יורק: Dodd, Mead, and Company, 1960
לקריאה נוספת

בני מיכלסון, תת-אדמירל אדוארד אלסברג, העמותה הישראלית להיסטוריה צבאית,
John Alden. Salvage man : Edward Ellsberg and the United States Navy. (Annapolis, MD:  Naval Institute Press, 1998)
"Ellsberg, Edward".  The National Cyclopaedia of American Biography" (1942). F:116–117.
"Ellsberg, Edward 1891–".  Contemporary Authors, 5–8 (First Revision):347–348. 1969.
"Ellsberg, Edward 1891–".  Something About the Author, 7:78–79. 1975.
"Edward Ellsberg, Naval Salvage Expert, Dies" New York Times.  January 26, 1983. Page 17.
הערות שוליים

↑  ביוגרפית הקצין אדוארד אלסברג.
↑  "פרויקטים של מלחמת המזרח התיכון עבור חיל ההנדסה, צבא ארצות הברית, 1942–1943", של ג'ונסון, דרייק ופייפר, ניו יורק, 1943.
↑  אודות אדוארד אלסברג Flat Hammock Press
| --- | --- |
בקרת זהויות :  NLI: 987010635888805171  PLWABN: 9810604519505606  BnF: cb127608619 (data)  GND: 1019422548  ISNI: 0000 0001 1480 3785  LCCN: n81078681  NTA: 091112400  SNAC: w6bv8czp  SUDOC: 098982826  VIAF: 115893384   WorldCat (עם VIAF): 115893384 
פוסטר עבור Hell Below (1933), מעובד מהרומן של אלסברג Pigboats
קברו של תת-אדמירל אלסברג - ווילימנטי, קונטיקט